Formula 1 v roku 2014

Sezóna formuly 1 v roku 2014 bola 65. ročníkom svetového šampionátu jazdcov a 55. ročníkom pohára konštruktérov. Sezóna začala 16. marca Veľkou cenou Austrálie a skončil 23. novembra Veľkou cenou Abú Zabí. Súťažilo v nej 11 tímov a 22 jazdcov.

Najväčšou zmenou bolo zavedenie 1,6 litrových turbomotorov, ktoré nahradili atmosférické 2,4 litrové osemvalce. Výrazné zmeny sa týkali aj ďalších článkov technických pravidiel FIA vrátane tých, ktoré predpisujú rozmery karosérie a šasi.

Zloženie tímov 

Poznámky:
 – Sebastian Vettel bol majstrom sveta roku 2013, jeho stále číslo je 5.
 – André Lotterer nahradil Kamuiho Kobajašiho na VC Belgicka

Tímové zmeny 
 Cosworth sa v nadväznosti na zmeny pravidiel rozhodol ukončiť činnosť vo formule 1. Posledný tím používajúci motory Cosworth, Marussia, tak musel hľadať nového dodávateľa. V júli 2013 Marussia oznámila dlhodobú spoluprácu s Ferrari, ktorá bude dodávať nielen pohonné jednotky, ale aj prevodovky a ďalšie systémy.
 Scuderia Toro Rosso naopak ukončila spoluprácu s Ferrari a motory bude tímu dodávať Renault, ktorý je dodávateľom aj pre materský tím Red Bull. Oba tímy tak budú používať rovnaké motory aj prevodovky.
 Williams ukončil spoluprácu s Renaultom a nadviazal dlhodobé partnerstvo s Mercedesom.

Jazdecké zmeny 
 Mark Webber ukončil po 12 sezónach vo formule 1 kariéru a odišiel do tímu Porsche v sérii Le Mans. Jeho miesto v pretekárskej sedačke Red Bullu prevzal doterajší pilot juniorskej stajne Toro Rosso Daniel Ricciardo. Toho pre zmenu vystriedal nováčik Daniil Kvjat, ruský pilot, jazdiaci v roku 2013 v tíme MW Arden v sérii GP3.
 Felipe Massa po ôsmich rokoch opustil Ferrari a prešiel do Williamsu namiesto Pastora Maldonada. Ten sa presunul do Lotusu na miesto Kimiho Räikkönena, ktorý sa presunul do tímu Ferrari.
 Sergio Pérez odišiel po roku z McLarenu do Force India, kde sa k nemu pridal Nico Hülkenberg, ktorý jazdil v Saubere. V McLarene Sergia nahradil Kevin Magnussen, pilot tímu DAMS (Formula Renault 3,5 Series), Hülkenberga mal pôvodne nahradiť ďalší nováčik Sergej Sirotkin z ISR (tiež Formula Renault 3,5 Series), nakoniec ale miesto dostal Esteban Gutiérrez, ktorý za Sauber jazdil aj v roku 2013.
 Paul di Resta (Force India) nenašiel angažmán pre sezónu 2014 a vo formule 1 sa tak neobjaví a preto zamieri najskôr do DTM.
 Na konci januára 2014 oznámil Caterham novú jazdeckú zostavu. Novými pilotmi sa stali Kamui Kobajaši, ktorý sa do formuly 1 vracia po ročnej pauze vo vytrvalostných pretekoch, a nováčik z GP2 Marcus Ericsson, ktorý formulu 1 testoval už v roku 2009 za Brawn GP.

Kalendár 

Pre sezónu 2014 predstavila Medzinárodná automobilová federácia kalendár obsahujúci celkom 19 Veľkých cien od marca do novembra. Predbežný plán obsahoval pretekov 22, navyše ešte veľké ceny Kórey, Ameriky (v New Jersey) a Mexika, ktoré boli následne odobraté.

Zoznam Veľkých cien

Majstrovstvá sveta jazdcov 

Poznámka:
‡ — dvojnásobok bodov

Pohár konštruktérov 

Poznámka:
‡ — dvojnásobok bodov

Referencie

Zdroj 

 
2014
Šport v 2014